ตลาดหุ้นเกิดใหม่ปิดบวกวันนี้ รับมติเฟดตรึงดอกเบี้ย
ตลาดหุ้นเกิดใหม่ปรับตัวเพิ่มขึ้นวันนี้ หลังธนาคารกลางสหรัฐ (เฟด) มีมติคงนโยบายทางการเงิน และตรึงอัตราดอกเบี้ยในช่วง 0-0.25% ต่อไป ซึ่งลดความเสี่ยงเกี่ยวกับการไหลออกของเงินทุนจากตลาดเกิดใหม่
18 ก.ย. 2558

ผู้สื่อข่าวรายงานว่า ตลาดหุ้นเกิดใหม่ปรับตัวเพิ่มขึ้นวันนี้ หลังธนาคารกลางสหรัฐ (เฟด) มีมติคงนโยบายทางการเงิน และตรึงอัตราดอกเบี้ยในช่วง 0-0.25% ต่อไป ซึ่งลดความเสี่ยงเกี่ยวกับการไหลออกของเงินทุนจากตลาดเกิดใหม่
โดยดัชนี MSCI Emerging Markets Index ปรับตัวเพิ่มขึ้น 0.6% แตะ 832.33 เมื่อเวลาประมาณ 13.30 น. ตามเวลาฮ่องกง
ทั้งนี้ที่ตลาดหุ้นเกาหลีใต้ หุ้นฮานมี ฟาร์ม พุ่ง 11% ส่วนเงินรูปีแข็งค่า 0.6% เทียบดอลลาร์สหรัฐ เงินวอนแข็งค่า 0.3% เทียบดอลลาร์